INFORMACIJE O ODRŽAVANJU NASTAVE IZ PREDMETA OSNOVI PROGRAMIRANJA

Poštovane kolege,

Usled proglašenja vanrednog stanja računske i laboratorijske vežbe iz predmeta Osnovi programiranja će se održavati elektronskim putem. Sva komunikacija će se odvijati pomoću Dropbox direktorijuma **2020\_Osnovi\_Programiranja** i svi morate da imate pristup ovom direktorijumu. **Zamolite kolege da vas dodaju, ili mi pošaljite listu emailova i ja ću vas dodati.**

**Računske vežbe:** Računske vežbe će se održavati elektronskim putem. Pripremu svake vežbe predstavlja teorijski uvod koji možete naći u praktikumu. U terminu vežbi predmetni asistent će vam biti dostupan ukoliko imate pitanja, a po potrebi će se organizovati i webinar (online predavanje). Za komunikaciju će se koristiti Google Hangsout ili Zoom. Link ka odgovarajućem kanalu će biti objavljen u dokumentu OBAVEŠTENJA u Dropbox direktorijumu na dan održavanja vežbi.

**Laboratorijske vežbe:** Sve laboratorijske vežbe su već objavljene na sajtu predmeta u obliku praktikuma. Odbrana laboratorijskih vežbi će se vršiti tako što ćete uraditi odgovarajući zadatak i smestiti ga u odgovarajući direktorijum na Dropbox-u. Na primer, za laboratorijsku vežbu 3 potrebno je da uradite zadatak 9. Kod zadatka pamtite u formatu:

broj\_indeksa\_broj\_generacije\_ime\_prezime.cpp

i stavljate ga u odgovarajući direktorijum Lab vezbe/Lab 3. Za Nikolić Lazara sa brojem indeksa РЕр 1/19 fajl treba nazvati 1\_19\_Nikolic\_Lazar.cpp. Fajl treba da sadrži samo zadatak broj 9.

Rok za predaju zadataka je **do 10:00 na dan održavanja vežbe**. Ukoliko do tada postavite fajl u odgovarajući direktorijum dobićete prisustvo, i odgovarajući broj poena. Zamolio bih vas da ne prepisujete i da zadatke radite samostalno.

Napomena: Molim vas da **ne stavljate sve zadatke**, **cele projekte** **i odgovore na pitanja, već samo CPP fajlove.**

Tabela sa datumima održavanja vežbi i brojem zadataka koji treba uraditi za tu vežbu se nalazi u prilogu:

|  |  |  |  |
| --- | --- | --- | --- |
| Broj vežbe | Datum | Zadatak za odbranu | Link |
| 3 | 19.03 | Zadatak 9 |  |
| 4 | 24.03 | Zadatak 10 |  |
| 5 | 31.03 | Zadatak 8 |  |
| 6 | 07.04 | Zadatak 8 |  |
| 7 | 14.04 | Zadatak 8 |  |
| 8 | 21.04 | Zadatak 10 |  |
| 9 | 28.04 | Zadatak 9 |  |
| 10 | 05.05 | Zadatak 9 |  |

**Pitanja i konsultacije:** Za sva pitanja i konsultacije predmetni asistent će biti dostupan u terminima vežbi (pogledati tabelu) od 8:15 do 12 sati na odgovarajućem linku.

**Spisak prisustva:** U Dropbox direktorijumu postoji Excel dokument spisak\_prisustva u kome možete videti vaše osvojene bodove i odbranjene vežbe. Dokument će biti ažuriran svake nedelje.

Predmetni profesor i predmetni asistent